CELEX: 32016R0907
Language: mt
Date: 2016-06-09
Title: Regolament tal-Kunsill (UE) 2016/907 tad-9 ta' Ġunju 2016 li jħassar ir-Regolament (KE) Nru 174/2005 li jimponi restrizzjonijiet dwar il-forniment ta' assistenza relatata ma' attivitajiet militari lill-Côte d'Ivoire u r-Regolament (KE) Nru 560/2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Kosta tal-Avorju

10.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 153/1
            
         REGOLAMENT TAL-KUNSILL (UE) 2016/907
   tad-9 ta' Ġunju 2016
   li jħassar ir-Regolament (KE) Nru 174/2005 li jimponi restrizzjonijiet dwar il-forniment ta' assistenza relatata ma' attivitajiet militari lill-Côte d'Ivoire u r-Regolament (KE) Nru 560/2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Kosta tal-Avorju
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill (PESK) 2016/917 tad-9 ta' Ġunju 2016 li tħassar id-Deċiżjoni 2010/656/PESK li ġġedded il-miżuri restrittivi kontra l-Côte d'Ivoire (1),
   Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea,
   Billi:
   
               (1)
            
            
               Fit-28 ta' April 2016, il-Kunsill tas-Sigurtá tan-Nazzjonijiet Uniti adotta r-Riżoluzzjoni 2283 (2016) tal-Kunsill tas-Sigurtà tan-Nazzjonijiet Uniti, li temmet f'effett immedjat, is-sanzjonijiet kollha tan-NU kontra l-Côte d'Ivoire.
            
         
               (2)
            
            
               Fid-29 ta' Ottubru 2010, il-Kunsill ħassar il-Pożizzjoni Komuni 2004/852/PESK (2).
            
         
               (3)
            
            
               Fid-9 ta' Ġunju 2016, il-Kunsill ħassar id-Deċiżjoni 2010/656/PESK (3).
            
         
               (4)
            
            
               Ir-Regolamenti tal-Kunsill (KE) Nru 174/2005 (4) u (KE) Nru 560/2005 (5) għandhom għalhekk jitħassru,
            
         ADOTTA DAN IR-REGOLAMENT:
   Artikolu 1
   Ir-Regolament (KE) Nru 174/2005 u r-Regolament (KE) Nru 560/2005 huma mħassrin.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fil-Lussemburgu, id-9 ta' Ġunju 2016.
      
         
            Għall-Kunsill
         
         
            Il-President
         
         G.A. VAN DER STEUR
      
   
   
      (1)  Ara l-paġna 38 ta' dan il-Ġurnal Uffiċjali.
   
      (2)  Il-Pożizzjoni Komuni tal-Kunsill 2004/852/PESK tat-13 ta' Diċembru 2004 dwar miżuri restrittivi kontra l-Kosta tal-Avorju (ĠU L 368, 15.12.2004, p. 50).
   
      (3)  Id-Deċiżjoni tal-Kunsill 2010/656/PESK tad-29 ta' Ottubru 2010 li ġġedded il-miżuri restrittivi kontra l-Côte d'Ivoire (ĠU L 285, 30.10.2010, p. 28).
   
      (4)  Ir-Regolament tal-Kunsill (KE) Nru 174/2005 tal-31 ta' Jannar 2005 li jimponi restrizzjonijiet dwar il-forniment ta' assistenza relatata ma' attivitajiet militari lill-Côte d'Ivoire (ĠU L 29, 2.2.2005, p. 5).
   
      (5)  Ir-Regolament tal-Kunsill (KE) Nru 560/2005 tat-12 ta' April 2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Kosta tal-Avorju (ĠU L 95, 14.4.2005, p. 1).